Punainen poro
Siellä on lunta ja tähdet hiiluu,
 siellä ne pedrat laukkaa.
 Siellä se tuulee tunturituuli,
 ja siellä se pakkanen paukkaa.

 Siellä on reilua Karjalan rahvasta,
 siellä on yhteismieltä.
 Kollektiivisen toiminnan kautta ne
 vastukset väistyvät tieltä.

 Siellä on pienessä suuren siemen,
 kommuunin huomenkoitto.
 Karusta luonnosta, kaiken puutteesta
 yhteisvoimainen voitto.

 Onneksi olkoon, »Punainen Poro»!
 Sosialismi on eessä.
 Sinne se vieköön Oulangan rahvasta
 osuustoiminta-reessä.

1926

Jalmari Virtanen